
โครงการเวทีประชุมประชาคมหมู่บ้านเพื่อบูรณาการแผนชุมชนและจัดทำแผนพัฒนาสามปี                     (พ.ศ. ๒๕๖๐ -๒๕๖๒) 
-------------------------------------------
๑.  หลักการและเหตุผล



ตามระเบียบกระทรวงมหาดไทยวาด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ กำหนดให้องค์กรปกครองส่วนท้องถิ่นจัดทำแผนพัฒนาท้องถิ่นให้แล้วเสร็จภายในห้วงเวลาระหว่างเดือนมิถุนายนของทุกปี เพื่อเป็นการเก็บรวบรวมข้อมูลความต้องการที่แท้จริงของประชาชนในพื้นที่รับผิดชอบ องค์การบริหารส่วนตำบลปากพนังฝั่งตะวันออก ในฐานะองค์กรปกครองส่วนท้องถิ่น มีอำนาจหน้าที่ในการบริหารจัดการกิจการหรือการบริการสาธารณะแก่ประชาชน รวมทั้งมีหน้าที่ในการพัฒนาท้องถิ่นทั้งในด้านสาธารณะสุข ด้านการศึกษา ด้านการพัฒนาโครงสร้างพื้นฐาน ด้านเศรษฐกิจ สังคมและวัฒนธรรมและอื่นๆ  


ดังนั้นเพื่อเป็นการตอบสนองต่อปัญหา และความต้องการของประชาชนในท้องถิ่นตามภารกิจและหน้าที่ องค์การบริหารส่วนตำบลปากพนังฝั่งตะวันออก จึงได้จัดทำโครงการ เวทีประชุมประชาคมหมู่บ้านเพื่อบูรณาการแผนชุมชนและจัดทำแผนพัฒนาสามปี พ.ศ. ๒๕๖๐ -๒๕๖๒ ขึ้นโดยมีเป้าหมายออกพบปะประชาชนตามหมู่บ้านเพื่อเก็บรวบรวมข้อมูลพื้นฐาน สำรวจความต้องการ รับฟังรับทราบปัญหาของประชาชน ตอบปัญหาหรือข้อสงสัยของประชาชนเกี่ยวกับการบริหารงานด้านต่างๆ ขององค์การบริหารส่วนตำบล   ซึ่งจะส่งผลให้การพัฒนาท้องถิ่นตรงตามความต้องการของประชาชนและเป็นข้อมูลที่เป็นปัจจัยพื้นฐานสำคัญที่สุดในการจัดทำแผนพัฒนา แผนพัฒนาที่ปรากฏออกมาจะสมบูรณ์และ เชื่อถือได้
๒.  วัตถุประสงค์


๑.  เพื่อรับฟังรับทราบปัญหาและความต้องการของประชาชนในแต่ละหมู่บ้านมาจัดทำแผนพัฒนาสามปี พ.ศ.๒๕๖๐- ๒๕๖๒


๒.  เพื่อส่งเสริมการมีส่วนร่วมของประชาชนทุกภาคส่วนในการกำหนดประเด็นการพัฒนาและ
นำข้อมูลปัญหาความต้องการของประชาชนมาจัดทำร่างแผนพัฒนาสามปี 
๓.  เพื่อรวบรวมแผนงาน / โครงการที่มาจากความต้องการของประชาชนมาบรรจุไว้ในแผนพัฒนาสามปี พ.ศ.๒๕๖๐- ๒๕๖๒
๓.  เป้าหมาย
 

ประชาชนในเขตพื้นที่ตำบลปากพนังฝั่งตะวันออก จำนวน 7 หมู่บ้าน คณะกรรมการพัฒนาท้องถิ่น, คณะกรรมการสนับสนุนแผนพัฒนา, ผู้นำชุมชน, ประชาคมหมู่บ้านและองค์กรต่างๆ 
๔.  สถานที่ดำเนินการ


ห้องประชุมองค์การบริหารส่วนตำบลปากพนังฝั่งตะวันออก, วัด, ลานกีฬา, โรงเรียน
                                                                     - ๒ -  
๕.  วิธีการดำเนินงาน


๑.  ประชุมซักซ้อมเตรียมความพร้อมในการจัดเวทีประชุมประชาคม


๒.  เขียนและนำเสนอโครงการเพื่อขออนุมัติงบประมาณ


๓.  ประชาสัมพันธ์การดำเนินโครงการ


๔.  ออกพื้นที่จัดเวทีประชาคมหมู่บ้าน ตามกำหนดการดังนี้
	ลำดับที่
	วัน/เดือน/ปี
	หมู่บ้าน
	สถานที่ประชุม

	๑.
	วันจันทร์ ที่ ๑๕ กุมภาพันธ์ ๒๕๕๙ เวลา ๑๐.๐๐น.
	ชายทะเล หมู่ที่ ๑
	อบต.ปากพนังฝั่งตะวันออก

	๒.
	วัน พุธ ที่ ๒๔ กุมภาพันธ์ ๒๕๕๙ เวลา ๑๐.๐๐น.
	บางฉนาก หมู่ที่ ๒
	วัดบางฉนาก

	๓.
	วัน อังคาร ที่ ๒๓ กุมภาพันธ์ ๒๕๕๙ เวลา ๑๐.๐๐น.
	เนินสำโรง หมู่ที่ ๓
	ลานกีฬาชุมชนหมู่ที่  ๓

	๔.
	วันพฤหัสบดี ที่ ๒๕ กุมภาพันธ์ ๒๕๕๙ เวลา ๑๐.๐๐น.
	บางโก้งโค้ง หมู่ที่ ๔
	โรงเรียนบ้านโก้งโค้ง

	๕.
	วันศุกร์ ที่ ๒๖ กุมภาพันธ์ ๒๕๕๙ เวลา ๑๐.๐๐น.
	บางวัง หมู่ที่ ๕
	วัดพิบูลยาราม

	๖.
	วันอังคาร ที่ ๑๖ กุมภาพันธ์ ๒๕๕๙ เวลา ๑๐.๐๐น.
	เนินน้ำหัก หมู่ที่ ๖
	กลุ่มออมทรัพย์หมู่บ้าน

	๗.
	วันจันทร์ ที่ ๒๙ กุมภาพันธ์ ๒๕๕๙ เวลา ๑๐.๐๐น.
	เกาะไชย หมู่ที่ ๗
	วัดรัตนาราม(บางบ่อ)




๕. จัดเวทีประชุมประชาคมระดับตำบลปากพนังฝั่งตะวันออก


๖. ประชุมคณะกรรมการสนับสนุนการจัดทำแผนพัฒนาสามปี


๗.  จัดทำร่างแผนพัฒนาสามปี พ.ศ. ๒๕๖๐-๒๕๖๒


๘.  ประชุมคณะกรรมการพัฒนาตำบลปากพนังฝั่งตะวันออก


๙.  ผู้บริหารท้องถิ่นเสนอสภาองค์การบริหารส่วนตำบลปากพนังฝั่งตะวันออกให้ความเห็นชอบ


๑๐.  ประชุมสมาชิกสภาองค์การบริหารส่วนตำบลปากพนังฝั่งตะวันออกเพื่อพิจารณาร่างแผนพัฒนาสามปี พ.ศ. ๒๕๖๐-๒๕๖๒


๑๑.  ประกาศใช้แผนพัฒนาสามปีเมื่อได้รับการอนุมัติ
๖.  งบประมาณ


ตั้งจ่ายจากเงินรายได้ปีงบประมาณ พ.ศ. ๒๕๕๙ หมวดค่าตอบแทนใช้สอยและวัสดุ  ประเภท              รายจ่ายเกี่ยวกับการปฏิบัติราชการที่ไม่เข้าลักษณะหมวดรายจ่ายอื่นๆ  ค่าใช้จ่ายโครงการส่งเสริม สนับสนุนการจัดทำแผนชุมชนแบบบูรณาการ  เป็นเงิน ๖๐,๐๐๐.-บาท   โดยจ่ายเป็นค่าอาหารพร้อมเครื่องดื่ม
๗.  ผู้รับผิดชอบโครงการ


สำนักงานปลัด  องค์การบริหารส่วนตำบลปากพนังฝั่งตะวันออก
                                         - ๓ -

๘.  ผลที่คาดว่าจะได้รับ


๑. ประชาชนได้แสดงความคิดเห็นและเสนอปัญหาความต้องการเพื่อร่วมกันพัฒนาท้องถิ่น        ของตนเอง
๒. เกิดความรักความสามัคคี ความสัมพันธ์อันดีระหว่างประชาชนกับเจ้าหน้าที่ขององค์กร
๓. ได้รับทราบปัญหาและความต้องการของประชาชน เพื่อนำมาเป็นข้อมูลในการจัดทำแผนพัฒนาตำบลการบริหารงานของท้องถิ่นตรงตามความต้องการของประชาชน


๔. องค์การบริหารส่วนตำบลปากพนังฝั่งตะวันออก สามารถใช้แผนพัฒนาสามปีเป็นกรอบในการบริหารงานและจัดทำงบประมาณรายจ่ายประจำปี
      (ลงชื่อ)      รวิวรรณ  โอพริก
         ผู้เสนอโครงการ




                (นางสาวรวิวรรณ  โอพริก)




              นักวิเคราะห์นโยบายและแผน




      (ลงชื่อ)    ประเสริฐ  ช่อผูก
         ผู้เห็นชอบโครงการ





       (นายประเสริฐ  ช่อผูก)



            


                           ปลัดองค์การบริหารส่วนตำบลปากพนังฝั่งตะวันออก




        (ลงชื่อ)     บุญโชค  ขำปราง        ผู้อนุมัติโครงการ





        (นายบุญโชค    ขำปราง)




     นายกองค์การบริหารส่วนตำบลปากพนังฝั่งตะวันออก

กำหนดการโครงการเวทีประชุมประชาคมหมู่บ้านเพื่อบูรณาการแผนชุมชน                      และจัดทำแผนพัฒนาสามปี(พ.ศ. ๒๕๖๐ -๒๕๖๒) 
	หมู่ที่
	วัน/เดือน/ปี
	สถานที่ประชุม

	บ้านชายทะเล หมู่ที่ ๑
	วันจันทร์ ที่ ๑๕ กุมภาพันธ์ ๒๕๕๙ 
	อบต.ปากพนังฝั่งตะวันออก

	บ้านบางฉนาก หมู่ที่ ๒
	วัน พุธ ที่ ๒๔ กุมภาพันธ์ ๒๕๕๙ 
	วัดบางฉนาก

	บ้านเนินสำโรง หมู่ที่ ๓
	วัน อังคาร ที่ ๒๓ กุมภาพันธ์ ๒๕๕๙ 
	ลานกีฬาชุมชน หมู่ที่  ๓

	บ้านบางโก้งโค้ง หมู่ที่ ๔
	วันพฤหัสบดี ที่ ๒๕ กุมภาพันธ์ ๒๕๕๙ 
	โรงเรียนบ้านโก้งโค้ง

	บ้านบางวัง หมู่ที่ ๕
	วันศุกร์ ที่ ๒๖ กุมภาพันธ์ ๒๕๕๙
	วัดพิบูลยาราม

	บ้านเนินน้ำหัก หมู่ที่ ๖
	วันอังคาร ที่ ๑๖ กุมภาพันธ์ ๒๕๕๙ 
	กลุ่มออมทรัพย์หมู่บ้าน

	บ้านเกาะไชย หมู่ที่ ๗
	วันจันทร์ ที่ ๒๙ กุมภาพันธ์ ๒๕๕๙
	วัดรัตนาราม(บางบ่อ)


หมายเหตุ  ลำดับขั้นตอนในการประชาคม

เวลา ๑๐.๐๐ น.

ลงทะเบียนผู้เข้าร่วมประชาคม

เวลา ๑๐.๓๐ น.

กำนัน/ ผู้ใหญ่บ้าน/ นายก อบต.กล่าวเปิดการประชุมประชาคม แนะนำผู้มีเกียรติ
เวลา ๑๑.๐๐ น.

รายงานการแก้ไขปัญหาในปีงบประมาณที่ผ่านมาและทบทวนโครงการเดิม  

เวลา ๑๑.๓๐ น. 

หมู่บ้านเสนอปัญหาและความต้องการ

เวลา ๑๒.๐๐ น.

รับประทานอาหารร่วมกัน

เวลา ๑๓.๐๐ น.

จัดลำดับความสำคัญของปัญหาที่สำคัญ
เวลา ๑๓.๓๐ น.

สรุปปัญหาและความต้องการตามลำดับความสำคัญให้ประชาชนทราบ

